בן פלאט

**בנג'מין שיף "בן" פּלאט** (באנגלית: **Benjamin Schiff "Ben" Platt**; נולד ב-24 בספטמבר 1993) הוא שחקן, זמר ופזמונאי יהודי-אמריקאי. פלאט זכה בפרס טוני על תפקידו במחזה המוזיקלי "אוון הנסן היקר".

## קורות חיים

פלאט נולד למשפחה יהודית-קונסרבטיבית בלוס אנג'לס שבארצות הברית, הרביעי מחמשת ילדיהם של ג'וליה (לבית ברן) ושל מארק פלאט  שהוא מפיק קולנוע, טלוויזיה ותיאטרון, שאחראי בין היתר על הפקות כמו לא רק בלונדינית, אל תוך היער, לה לה לנד ומרשעת.

פלאט למד בבית ספר לאומנויות, ובהמשך נרשם לאוניברסיטת קולומביה בניו יורק. הוא פרש מהלימודים לאחר שישה שבועות, כדי להשתתף במחזמר ספר המורמונים.

## קריירה
### משחק
פלאט התחיל את הקריירה בתיאטרון, והופיע על במות ברודוויי בהפקות של "ספר המורמונים" (2012-2013) ו-"אוון הנסן היקר" (2015-2017). פלאט זכה בפרס הטוני לשחקן הטוב ביותר במחזמר על תפקידו באוון הנסן היקר. הוא כיכב גם בסרטים הוליוודיים, ביניהם "פיץ' פרפקט" (2012), "פיץ' פרפקט 2" (2015), "ריקי והפלאש" (2015) בכיכובה של מריל סטריפ, "סקנדל עירוני" (תסריט, בימוי והפקה של ריקי טולמן, 2019) והקומדיה "הורים תחת השפעה" (2019)  בכיכובם של אלק בולדווין וסלמה הייק.

בשנת 2019 החל לככב בסדרת הטלוויזיה הקומית "הפוליטיקאי", אותה יצר ראיין מרפי לשירות נטפליקס. בסדרה, פלאט מגלם את פייטון הובארט, סטודנט מבריק ושאפתן המתמודד לראשות מועצת התלמידים ושואף ביום מן הימים להיבחר לנשיא ארצות הברית. על תפקידו בעונה הראשונה הועמד פלאט לפרס גלובוס הזהב לשחקן הטוב ביותר בסדרת טלוויזיה - מוזיקלי או קומדיה בטקס פרסי גלובוס הזהב ה-77.

בשנת 2021 חזר לשחק את התפקיד הראשי של אוון בסרט המוזיקלי "אוון הנסן היקר" בבימויו של סטיבן צ'בוסקי, המבוסס על המחזמר הידוע, הנושא את אותו השם.

בשנת 2022 שיחק את דמותו של ליאו פרנק במחזמר "המצעד". על תפקידו במחזמר זה, הועמד פלאט לפרס טוני לשחקן הראשי הטוב ביותר, וכן לפרס גראמי לאלבום המחזמר הטוב ביותר.

### מוזיקה
בשנת 2017 הוציא את הסינגל "Waving Through a Window" כחלק מהמחזמר "אוון הנסן היקר", בו השתתף. באותה השנה חתם פלאט בחברת התקליטים אטלנטיק רקורדס. במרץ 2018 הוציא יחד עם לין-מנואל מירנדה את השיר "Found/Tonight" תחת הפקתם של אטלנטיק רקורדס. השיר הצליח ואף הגיע למקום ה-49 במצעד הפזמונים השבועי בילבורד הוט 100 ומוקם במקום ה-19 במצעד שירי הסטרימינג של הבילבורד הוט 100.

ב-29 במרץ 2019 הוציא את האלבום הראשון שלו *[[Sing to Me Instead]]*, ממנו יצאו הסינגלים "Bad Habit", "Grow as We Go", "Rain".

במאי 2020 הוציא את הסינגל "So Will I" וכחודש לאחר מכן הוציא גם את השיר "Everything I Did to Get to You".

באפריל 2021 הוציא את הסינגל "Imagine", ולאחר מספר ימים יצא בגרסת הרמיקס של הדי-ג'יי טייסטו.

ב-26 ביוני 2021 הוציא גרסת כיסוי לשיר "Yoü and I" של ליידי גאגא, במלאת עשור ליציאת אלבומה "Born This Way".

בחודש יולי הכריז פלאט בציוץ בטוויטר על צאת אלבומו השני, *[[Reverie (אלבום של בן פלאט)|Reverie]]*. ב-16 ביולי יצא סינגל ראשון מתוך האלבום ושמו "Happy to be Sad". האלבום יצא ב-13 באוגוסט.

ב-12 במרץ 2024 הכריז פלאט על צאת אלבומו השלישי, *Honeymind*, אשר עתיד לצאת ב-31 במאי. ב-14 במאי יצא הסינגל הראשון מתוך האלבום, "Andrew". ב-11 באפריל יצא הסינגל השני מתוך האלבום, "Cherry On Top".

## חיים אישיים
פלאט הוא הומו מוצהר, הוא יצא מהארון בפני משפחתו כשהיה בן שתים עשרה, ובאופן פומבי בשנת 2019, מעט לפני שהוציא את שירו "Ease My Mind".

בינואר 2020 החל פלאט לצאת עם השחקן נואה גאלווין (שהחליף אותו בתפקיד הראשי במחזמר אוון הנסן היקר).

## פילמוגרפיה
### קולנוע

### טלוויזיה

## דיסקוגרפיה
### אלבומי אולפן

### פסקול

### סינגלים

### סינגלים קידומיים

## פרסים ומועמדויות

## קישורים חיצוניים

* 
}
## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:זמרים יהודים אמריקאים
קטגוריה:זמרים להט"בים אמריקאים
קטגוריה:מוזיקאים להט"בים אמריקאים
קטגוריה:פזמונאים יהודים
קטגוריה:פזמונאים אמריקאים
קטגוריה:פזמונאים להט"בים
קטגוריה:להט"בים יהודים אמריקאים
קטגוריה:אמני אטלנטיק רקורדס
קטגוריה:זוכי פרס טוני: שחקנים
קטגוריה:זוכי פרס אובי
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:פורבס 30Under30
קטגוריה:אמריקאים שנולדו ב-1993